Diari Oficial de la Generalitat Valenciana


Sumari del DOGV 7954, del 10-01-2017 (2016/9802)

Informació pública de la modificació puntual número 8 del Pla general d'ordenació urbana.
-----------------------------------------------------------------------------------------

### Dades del document

Número de DOGV
:   7954

Data del DOGV
:   10-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/9802


Data del document
:   02-12-2016

Organisme emissor
:   Ajuntament de Vilafamés

Tipus de document
:   Anunci

Descriptors 

:   * Vilafamés
    * pla d'urbanisme
    * administració local

Informació pública de la modificació puntual número 8 del Pla general d'ordenació urbana. [2016/9802]  
El Ple de l'Ajuntament de Vilafamés, en sessió ordinària celebrada el dia 1 de desembre de 2016, va acordar sotmetre a exposició pública, pel termini de 45 dies, la modificació puntual número 8 del Pla general d'ordenació urbana de Vilafamés que té per objecte canviar puntualment la redacció de l'article 5.2 Ús industrial (I), en els seus apartats Ús industrial 3 (I.ind.3) i Ús industrial 4 (I.ind.4), de manera que es concreten i relacionen de forma exhaustiva quines són les activitats permeses, en lloc de la referència genèrica (i no normativa) que es realitzava en la regulació actual que tenia com a base el derogat Nomenclàtor d'Activitats Qualificades de 1990. No s'afecta cap altre paràmetre urbanístic vigent, i és un exercici de descripció detallada dels usos dels apartats I.ind.3 i I.ind.4, inclòs dins Ús global (o dominant) industrial (I).  
  
La modificació proposada ha sigut redactada per l'arquitecte Antonio Agost Pérez.  
Vista la Resolució d'Alcaldia número 2016-487, de 15 de juliol, d'incoació de procediment simplificat d'avaluació ambiental i territorial estratègica en relació amb la modificació puntual número 8 del PGOU de Vilafamés.  
Mitjançant Resolució d'Alcaldia número 2016-598, de 21 de setembre, es va disposar:  
  
«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 8 del Pla general de Vilafamés que té per objecte canviar puntualment la redacció de l'article 5.2 Ús industrial (I), en els seus apartats Ús industrial 3 (I.ind.3) i Ús industrial 4 (I.ind.4), de manera que es concreten i relacionen de forma exhaustiva quines són les activitats permeses, en lloc de la referència genèrica (i no normativa) que es realitzava en la regulació actual que tenia com a base el derogat Nomenclàtor d'Activitats Qualificades de 1990. No s'afecta cap altre paràmetre urbanístic vigent, i és un exercici de descripció detallada dels usos dels apartats I.ind.3 i I.ind.4, inclòs dins Ús global (o dominant) industrial (I).  
  
Segon. Continuar la tramitació de la modificació puntual del Pla general conforme a la seua normativa específica.  
Tercer. Publicar el present informe en el Diari Oficial de la Generalitat Valenciana, d'acord amb el que es disposa en l'article 51.7 de la LOTUP.»  
En compliment de la citada resolució s'ha realitzat l'oportuna comunicació a la conselleria competent en matèria d'ordenació del territori i medi ambient.  
Així mateix, s'ha publicat l'informe ambiental i territorial en el Diari Oficial de la Generalitat Valenciana número 7906 de data 28 d'octubre de 2016.  
La present exposició pública s'efectuarà mitjançant anunci en el Diari Oficial de la Generalitat Valenciana, al tauler d'edictes municipal i en un diari no oficial d'àmplia difusió en la localitat, i s'haurà d'inserir igualment aquest anunci en la pàgina web municipal.  
Durant aquest termini podrà examinar-se la documentació en l'oficina tècnica municipal i en la pàgina web de l'Ajuntament de Vilafamés www.vilafames.es i podran presentar-se les al·legacions i els suggeriments que es consideren oportuns.  
  
Vilafamés, 2 de desembre de 2016.- El regidor delegat de l'Àrea d'Urbanisme, Festes i Noves Tecnologies: Sergio Trilles Oliver.